חוליאן אלברס

חוליאן אלברס (בספרדית: Julián Álvarez; נולד ב-31 בינואר 2000 בקלצ'ין שבפרובינציית קורדובה בארגנטינה) הוא כדורגלן ארגנטינאי המשחק בעמדת החלוץ בקבוצת מנצ'סטר סיטי ובנבחרת ארגנטינה. אלברס מכונה לעיתים בכינוי "עכביש" (בספרדית: "Araña"). נבחר לכדורגלן השנה באמריקה הדרומית בשנת 2021.

קריירת מועדונים

ריבר פלייט 
אלברס הצטרף אל מחלקת הנוער של ריבר פלייט בשנת 2016, לאחר שיחק באקדמיה של אתלטיקו קלצ'ין. לפני שחתם בריבר פלייט, נבחן בבוקה ג'וניורס ובריאל מדריד. הוא לא הצטרף לריאל מדריד בשל מגבלת גיל. ב-27 באוקטובר 2018 ערך את הופעת הבכורה שלו בקבוצה הבוגרת של המועדון, בניצחון 0–1 על אלדוסיבי במסגרת המחזור העשירי בליגת העל הארגנטינאית לעונת . השתתף לראשונה במשחק בינלאומי ב-9 בדצמבר כשנכנס כמחליף בגמר גביע ליברטדורס 2018 באצטדיון סנטיאגו ברנבאו במדריד. ב-17 במרץ 2019 הבקיע את שער הבכורה שלו במועדון, בניצחון 0–3 על אינדפנדיינטה במסגרת המחזור ה-23 בליגה. בסך הכל ערך אלברס 22 הופעות ליגה בשלוש העונות הראשונות שלו בקבוצה הבוגרת, בהן הבקיע שלוש פעמים. את עונת 2021 הוא סיים כמלך שערי הליגה עם 18 שערים (17 מתוכם ב-15 משחקים, החל מהמחזור השמיני), כשהקבוצה זוכה באליפות. אלברס נבחר לכדורגלן השנה באמריקה הדרומית לשנת 2021.

מנצ'סטר סיטי 
ב-31 בינואר 2022 חתם אלברס על חוזה לחמש עונות וחצי במנצ'סטר סיטי מהפרמייר ליג, והושאל בחזרה לריבר פלייט עד לתום העונה.

בהופעת הבכורה בקבוצה כבש שער בכורה בהפסד 1–3 לליברפול ב-30 ביולי במשחק מגן הקהילה. ב-31 באוגוסט כבש את שעריו הראשונים בפרמייר ליג כשכבש צמד בניצחון 0–6 על נוטינגהאם פורסט.

ב-17 במאי 2023 עלה כמחליף במקומו של ארלינג האלנד בדקה ה-89 במשחק הגומלין של שלב חצי גמר ליגת האלופות נגד האלופה המכהנת, ריאל מדריד, ובדקה ה-91 כבש בנגיעתו הראשונה בכדור. המשחק הסתיים בניצחונה של מנצ'סטר סיטי בתוצאה 0–4 ו-1–5 בסיכום צמד המשחקים, ובהעפלתה למשחק הגמר.

בעונתו הראשונה בקבוצה כבש תשעה שערי פרמייר ליג ב-31 הופעות.

קריירה בין־לאומית 
ב-3 ביוני 2021 ערך אלברס את הופעת הבכורה שלו בנבחרת ארגנטינה, כשהחליף את אנחל די מריה בדקה ה-62 בתיקו 1-1 נגד נבחרת צ'ילה במסגרת מוקדמות מונדיאל 2022.

אלברס היה חלק מסגל נבחרת ארגנטינה בטורניר קופה אמריקה 2021, וערך הופעה אחת בטורניר, בניצחון 1–4 על נבחרת בוליביה במסגרת שלב הבתים של הטורניר. נבחרת ארגנטינה זכתה בטורניר לאחר ניצחון 0–1 על נבחרת ברזיל בגמר.

נכלל בסגל נבחרת ארגנטינה בטורניר מונדיאל 2022.

ב־30 בנובמבר 2022 כבש את שער הבכורה שלו במונדיאל בניצחון 0–2 על , במסגרת המחזור השלישי בשלב הבתים של המונדיאל. ב־3 בדצמבר, בשלב שמינית הגמר, כבש אלברס שער נוסף במדי הנבחרת, בניצחון 2–1 על . ב-13 בדצמבר 2022 היה מעורב בבעיטת העונשין ולאחר מכן הבקיע שני שערים במשחק מול  בחצי הגמר.

סטטיסטיקות קריירה

מועדונים 
נכון ל-12 בנובמבר 2022

בינלאומי 
מעודכן ל-3 בדצמבר 2022

תארים 
ריבר פלייט
 גביע ליברטדורס: 2018
 גביע ארגנטינה: 2018/2019
 גביע רקופה סודאמריקנה: 2019
 הסופר קאפ הארגנטינאי: 2019
 ליגת העל הארגנטינאית: 2021
 טרופאו דה קמפאונס: 2021
מנצ'סטר סיטי

 ליגת האלופות: 2022/2023
 אליפות אנגליה: 2022/2023
 הגביע האנגלי: 2022/2023
 הסופר קאפ האירופי: 2023
נבחרת ארגנטינה
 קופה אמריקה: 2021
 פיינליסימה: 2022
 גביע העולם: 2022
תארים אישים
 כדורגלן השנה באמריקה הדרומית: 2021
 מלך שערי הליגה הארגנטינאית: 2021 (18 שערים)

קישורים חיצוניים

הערות שוליים 

כדורגלנים ארגנטינאים
חלוצי כדורגל ארגנטינאים
כדורגלני ריבר פלייט
כדורגלני מנצ'סטר סיטי
כדורגלני נבחרת ארגנטינה
ספורטאים ארגנטינאים באנגליה
כדורגלני קופה אמריקה 2021
כדורגלני מונדיאל 2022
ארגנטינאים שנולדו ב-2000